
           ОДОБРЯВАМ: .................../п/....................




    



             /Себихан Керим Мехмед/




                                             Кмет на Община Крумовград

ДОКУМЕНТАЦИЯ

ЗА ОБЩЕСТВЕНА ПОРЪЧКА 
Възлагана чрез публично състезание по реда на Закона за обществени поръчки (ЗОП) с предмет:
„Избор на доставчик на активна нетна електрическа енергия и координатор на балансираща група за ниско напрежение за нуждите на Община Крумовград”
гр. Крумовград
        2017 г.

УКАЗАНИЯ ЗА ПОДГОТОВКА НА ОФЕРТИТЕ

ЗА УЧАСТИЕ В ОБЩЕСТВЕНА ПОРЪЧКА ПО ЧЛ. 20, АЛ. 2, Т. 2 ОТ ЗОП – ПУБЛИЧНО СЪСТЕЗАНИЕ С ПРЕДМЕТ:

„Избор на доставчик на активна нетна електрическа енергия и координатор на балансираща група за ниско напрежение за нуждите на Община Крумовград”
гр. Крумовград 

2017 г.

Забележка: Настоящите указания за участие в обществената поръчка са разработени и са част от Документацията за обществена поръчка съгласно чл. 31, ал. 3 от ЗОП. 

1. ОБЩИ УСЛОВИЯ

1.1. Предмет на поръчката. „Избор на доставчик на активна нетна електрическа енергия и координатор на балансираща група за ниско напрежение за нуждите на Община Крумовград”

Предметът на поръчката включва доставка на нетна активна електрическа енергия за нуждите на Община Крумовград, осигуряване на услуга по прогнозиране на потреблението, както и изготвяне на графици от координатора на балансиращата група, подаването им, коригиране при необходимост на подадените графици, отговорност за балансиране и всички дейности, свързани с участие в свободния пазар на електрическа енергия на Възложителя.

Обхватът, обемът и изискванията към изпълнението на обществената поръчка са подробно описани и регламентирани в Техническите спецификации, неразделна част от настоящата документация.  

 Код съгласно Общия терминологичен речник (CPV): 09310000 Електрическа енергия

1.2. Възложител на обществената поръчка.

Възложител на настоящата обществена поръчка е Себихан Керим Мехмед - Кмет на община Крумовград. Кметът е Възложител по смисъла на чл. 5, ал. 2, т.9 от ЗОП.

Адрес на Възложителя: гр. Крумовград, пл. „България“ № 5, 

Интернет адрес: http://www.krumovgrad.bg 
Адрес на „Профил на купувача”: http://krumovgrad.bg/aktualno/profil-na-kumuvacha/publichni-sastezaniya.html 
Лице за контакт: инж. Асен Хаджиев – заместник-кмет на Община Крумовград, 
тел.: 03641/73-18; факс: 03641/70-24, 

e-mail: minkrum@abv.bg, 
1.3. Обособени позиции. Обществената поръчка не е разделена на обособени позиции.
1.4. Мотиви за неразделяне на обществената поръчка на обособени позиции:  
Предмет на обществената поръчка е доставка на нетна електрическа енергия за обекти, собственост на община Крумовград. Основен мотив за неразделяне на обществената поръчка на обособени позиции е фактът, че дейностите по изпълнение на доставките и балансирането са систематично свързани и неделими, поради което обществената поръчка следва да бъде изпълнена от един доставчик и не е целесъобразно нейното разделяне на обособени позиции.

· Предвид планираната стойност на доставките и след съобразяване на обстоятелството за планирани обществени поръчки със същия или сходен предмет в рамките на същата календарна година и в рамките на предходните 12 месеца, съгласно разпоредбите на чл. 18 във връзка с чл. 20  и чл. 21 от ЗОП и в изпълнение на чл. 17, ал. 1 от ЗОП, Възложителят провежда някоя от предвидените в ЗОП процедури и прилага предвидения в закона ред за възлагане.

· При съобразяване на изискванията на разпоредбата на чл. 27 от ППЗОП и предвид обстоятелството, че естеството на доставката позволява достатъчно точно да се определят техническите спецификации, както и не са налице условията за провеждане на някоя от другите процедури по чл. 18 от ЗОП, настоящата обществена поръчка следва да бъде възложена по предвидения в чл.18, ал.1, т.12 от ЗОП ред и вид процедура – Публично състезание.

· Провеждането на горепосочената процедура гарантира в най-голяма степен публичността на възлагане на настоящата обществена поръчка, респективно прозрачността при разходването на публичните средства, целта на закона, като се защити обществения интерес и едновременно с това – да се насърчи конкуренцията, като се създадат равни условия и прозрачност при възлагането на поръчката.

1.5. Място и срок за изпълнение на поръчката 

1.5.1. Място за изпълнение: 

Местата на доставка на електрическа енергия са обектите на Възложителя на територията на община Крумовград, посочени в таблица 1 от Техническата спецификация. 

1.5.2. Срок за изпълнение:

 Срокът за изпълнение на договора е за период от 12 (дванадесет) месеца и влиза в сила от датата на регистрация на първия график за доставка.  Графикът следва да се регистрира в първия месец, в който законно може да се извършва регистрация на график, след излизането на свободния пазар, съгласно Правилата за търговия с електрическа енергия.  

В договора е предвидена клауза в случай, че към датата на изтичане на срока на договора е открита нова процедура за възлагане на обществена поръчка със същия предмет, която не е приключила, договорът запазва действието си при същите условия до приключването и сключването на нов договор.

1.6. Възможност за представяне на варианти в офертите. Не се допускат варианти в офертите.
1.7. Прогнозно количество. Общото прогнозно количество доставяна нетна активна електрическа енергия за нуждите на Община Крумовград за срока на договора е 1646,61 MWh за срок от 12 (дванадесет) месеца. Прогнозното количество електрическа енергия не обвързва Възложителя да го изразходва или да се лимитира с това количество. Изпълнителят следва да доставя необходимите количества електрическа енергия в необходимия срок и с необходимото качество.

1.8. Прогнозна стойност. В стойността на договора за доставка на електрическа енергия се включват всички разходи, свързани с качественото и срочно изпълнение на поръчката в описания вид и обхват. Договорът е предмет на облагане с данъци и такси, включително ДДС, съгласно законодателството на Република България. 

1.8.1. Прогнозната стойност на поръчката за срока на договора е 139 961.85 лева без ДДС (сто тридесет и девет хиляди деветстотин шестдесет и един лева и осемдесет и пет стотинки), която е определена съгласно чл. 21, ал. 1 от ЗОП и се явява и максимална обща стойност за офериране от участниците при подаване на оферта.

1.8.2. Максималната единична цена за доставката на един MWh нетна активна електрическа енергия е 85,00 лв. без ДДС (осемдесет и пет лева), като участниците нямат право да оферират цена над 85,00 лв. без ДДС за един MWh нетна активна електрическа енергия. Участник, оферирал по-висока цена от посочената - 85,00 лв. без ДДС за един MWh нетна активна електрическа енергия, ще бъде отстранен от участие в процедурата. 
1.8.3. Цени и стойност на договора. Доставката на нетна активна електрическа енергия се извършва при свободно договорени цени съгласно чл.чл. 100 – 103 от ЗЕ. 

Цената по договора се определя на база на оферирана единична цена за един МВтч нетна активна електрическа енергия.

Прогнозната обща стойност на договора се определя ориентировъчно въз основа на единичната цена и прогнозното количество за срока на договора. Крайната обща стойност на договора се определя въз основа на стойността на действително изразходваната активна електрическа енергия за целия срок на договора.

Цената за един МВтч нетна активна електрическа енергия е крайна и включва:

· цената за доставка на нетната активна електрическа енергия на ниско напрежение без Изпълнителят допълнително да начислява суми за излишък и недостиг, нито такса за участие в балансиращата група. В случай на небаланси на електрическата енергия същите са за сметка на Изпълнителя.

· всички разходи, свързани с пълната процедура по регистриране и изваждане на обектите на Възложителя на свободния пазар на електроенергия;

· разходите за извършване на енергиен мониторинг и представянето на Възложителя на необходимите графици, които се регистрират в ЕСО;

· администрирането на графиците и обмена на информация с лицензираното ЕРП на територията, на която се намира съответната измервателна точка;

· изготвянето на подробен индивидуален анализ на характерния товаров профил на Възложителя с цел оценка на енергийната му ефективност;

· регистрираните небаланси (положителни, отрицателни), разходите по изготвяне на прогнози и всички други разходи, свързани с участието на Възложителя на свободния пазар на електроенергия;

· разходи за балансиране на електроенергийната система за снабдяване.

Цената по договора не включва регулаторно определените цени за пренос и достъп през/до електроразпределителните мрежи, за пренос и достъп през/до електропреносната мрежа, за „задължения към обществото”, други допълнителни надбавки към цената на ел. енергия, утвърдени  от КЕВР, дължимите преки и косвени данъци, акциз, ДДС.

1.9. Финансиране и схема на плащане. Настоящата поръчка се финансира със собствени средства на Възложителя, като средствата ще се изплащат по следния начин:
Плащането се извършва един път в месеца, след издаване на фактура за реално използваното количество електрическа енергия. Датата на издаване на фактурата е до 10 (десет) календарни дни след изтичане на календарния месец, за който ще се извършва плащането. Отчетен период е един календарен месец. Срокът на плащане е до 30 (тридесет) календарни дни след получаване на надлежно оформена данъчна фактура и нейното потвърждаване. Фактурирането  за реално използваното количество електрическа енергия ще става отделно за всеки от второстепенен разпоредител, като към всяка фактура следва да бъде приложена   справка за изразходената ел. енергия на обектите, находящи се на територията на съответния разпоредител.
1.10. Срок на валидност на офертата – 6 (шест) месеца, считано от датата, посочена за краен срок за получаване на оферти, съгласно Обявлението за поръчка.   Участникът ще бъде отстранен от участие в процедурата за възлагане на настоящата обществена поръчка, ако представи оферта с по–кратък срок за валидност и откаже да го удължи, при поискване от Възложителя.

2. ИЗИСКВАНИЯ КЪМ УЧАСТНИЦИТЕ 

2.1. Общи изисквания: 

2.1.1. Участник в настоящата открита процедура за възлагане на обществена поръчка по реда по Закона за обществените поръчки (ЗОП) може да бъде всяко българско или чуждестранно физическо или юридическо лице, както и техни обединения, което отговаря на условията, посочени в ЗОП и обявените изисквания от Възложителя в документацията за участие. Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с изрично пълномощно.

2.1.2. В случай, че участникът е обединение, което не е регистрирано като самостоятелно юридическо лице, то той следва да представи копие от документ, от който да е видно правното основание за създаване на обединението, както и правата и задълженията на участниците в обединението, разпределението на отговорността между членовете на обединението, както и дейностите, които ще изпълнява всеки член на обединението. Участниците в обединението следва да определят партньор, който да представлява обединението за целите на обществената поръчка и да уговорят солидарна отговорност, когато такава не е предвидена съгласно приложимото законодателство. Лице, което участва в обединение на друг участник, не може да представя самостоятелно оферта. В процедурата за възлагане на обществена поръчка едно физическо или юридическо лице може да участва само в едно обединение. Възложителят не изисква обединенията да имат определена правна форма, за да могат да представят оферта. 

Участник не може да бъде отстранен от процедурата за възлагане на обществената поръчка на основание на неговия статут или правната му форма, когато той или участниците в обединението имат право да предоставят съответната услуга в държавата членка, в която са установени.

2.1.3. Използване капацитета на трети лице и подизпълнители.

a) На основание чл. 65, ал. 1 от ЗОП участникът може да се позовава на капацитета на трети лица по отношение на критериите, свързани с техническите способности и професионална компетентност. Съгласно чл. 65, ал 4 от ЗОП третите лица трябва да отговарят на посочените критерии за подбор, за доказването на които участникът се позовава на техния капацитет, както и за тях трябва да не са налице основанията за отстраняване от процедурата. Съответствието с критериите за подбор се доказва с представяне на отделен ЕЕДОП за третото лице (чл. 67, ал. 2 от ЗОП). В случай че участникът ще използва капацитета на трети лица, той трябва да докаже, че ще разполага с техните ресурси, като представи документи за поетите от третите лица задължения;

b) На основание чл. 66, ал. 1 от ЗОП участникът може да използва подизпълнител/и, като следва да удостовери това в офертата си, както и дела от поръчката, който ще му/им възложи. В този случай той трябва да представи доказателство за поетите от подзипълнителя/ите задължения. Съгласно чл. 66, ал. 2 от ЗОП подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
· В случай, че ще се ползват подизпълнители, съответствието с критериите за подбор се доказва с представяне на отделен ЕЕДОП за подизпълнителя/ите (чл 67, ал. 2 от ЗОП), т.е. всеки подизпълнител подава отделен ЕЕДОП за себе си.

· В случай, че ще се използват подизпълнители, участниците представят доказателство за поетите от подизпълнителите задължения. 

· Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

· Използването на подизпълнител/и не освобождава изпълнителя от отговорността му за изпълнение на договора за обществена поръчка. 

· Лице, което е дало съгласие да бъде подизпълнител на друг участник, не може да представя самостоятелна оферта.

· Разплащанията с подизпълнителя се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на Възложителя в 15-дневен срок от получаването му.

· Към искането за разплащане, изпълнителят предоставя становище, от което да е видно дали оспорва плащанията или част от тях като недължими.

· Възложителят има право да откаже плащане, когато искането за плащане е оспорено, до момента на отстраняване на причината за отказа.

· Изпълнителите сключват договор за подизпълнение с подизпълнителите, посочени в офертата.

· В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 от ЗОП.

· Подизпълнителите нямат право да превъзлагат една или повече от дейностите, които са включени в предмета на договора за подизпълнение.

· Замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:

· за новия подизпълнител не са налице основанията за отстраняване в процедурата;

· новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на условията посочени в предходния абзац.

За неуредените в настоящите указания въпроси, относно участието на обединения трети лица и подизпълнители, се прилагат правилата на ЗОП и ППЗОП.

2.1.4. Участие на клонове на чуждестранно лице. Клон на чуждестранно лице може да е самостоятелен участник в настоящата процедура, ако може самостоятелно да подава оферти и да сключва договори. В този случай, представляващото клона лице следва да е упълномощено да подава оферти за участие в обществени поръчки и да сключва договори. Посочените обстоятелства следва да са вписани в Търговския регистър.

Ако за доказване на съответствието с изискванията на възложителя за икономическо и финансово състояние, технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

2.1.5. Изисквания съгласно чл. 101, ал. 11 и чл. 44, ал. 1 от ЗОП. 
a) Участникът да не е свързано лице по смисъла на § 2, т. 45 от допълнителните разпоредби на ЗОП с друг кандидат в настоящата процедура.

b) За участникът да не са налице обстоятелствата по чл. 44, ал. 1 ЗОП по отношение на настоящата процедура за възлагане на обществена поръчка.

!!! Липсата на обстоятелството на свързаност се доказва чрез попълването на Част III, буква „Г“ от ЕЕДОП.

*Забележка: В случай, че участникът ще използва ресурсите на подизпълнител или трети лица липсата на обстоятелствата по т. 2.1.5. се отнасят и за подизпълнителя и третите лица.
 Свързани лица, съгласно §2, т. 45 от ДР на ЗОП, във връзка с §1, т. 13 и 14 от ДР на Закона за публичното предлагане на ценни книжа, не могат да бъдат самостоятелни участници в настоящата обществена поръчка.  

Забележка: Съгласно §1, т. 13 от ДР на Закона за публичното предлагане на ценни книжа „свързани лица” са: 

  а) лицата, едното от които контролира другото лице или негово дъщерно дружество; 

б) лицата, чиято дейност се контролира от трето лице; 

в) лицата, които съвместно контролират трето лице; 

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително. 

Съответно, съгласно § 1, т. 14 от ДР на Закона за публичното предлагане на ценни книжа „контрол” е налице, когато едно лице: 

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или 

б) може да определя пряко или непряко повече от половината от членовете на управителния или контролния орган на едно юридическо лице; или 

в) може по друг начин да упражнява решаващо влияние върху вземането на решения във връзка с дейността на юридическо лице. 

ВАЖНО!!!  Съгласно чл. 46, ал. 1 от ППЗОП участниците са длъжни да уведомят писмено възложителя в 3-дневен срок, в случай че се окажат свързани лица с друг участник в настоящата поръчка.

2.1.6. Преди сключването на договор за обществена поръчка Възложителят ще изиска от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор, съгласно чл. 60 от ЗОП и чл. 64, ал. 1, т. 2 от ЗОП. Документите се представят и за подизпълнителите и третите лица, ако има такива. Възложителят няма да изисква документи, които вече са му били предоставени от участника или са му служебно известни. 

Преди сключването на договор за обществена поръчка Възложителят ще изиска от участника, определен за изпълнител да представи декларация по чл. 4, ал. 7 и чл. 6, ал. 5, т. 3 от Закона за мерките срещу изпирането на пари.

2.2. ИЗИСКВАНИЯ КЪМ ЛИЧНОТО СЪСТОЯНИЕ (УСЛОВИЯ ЗА ДОПУСТИМОСТ) НА УЧАСТНИЦИТЕ. Участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация изисквана от Възложителя, и се посочват националните бази данни или публични регистри, в които се съдържа информация за декларираните обстоятелства или компетентни органи, които съгласно законодателството на държавата, в която участникът е установен, са длъжни да предоставят информация.

2.2.1. Основания за отстраняване от участие в настоящата процедура. 
Не може да участва във възлагането на обществената поръчка лице, съответно Възложителят на основание чл. 54 ЗОП ще отстрани от участие всеки Участник, при когото е налице някое от следните обстоятелства: 

1) е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2) е осъден с влязла в сила присъда, освен ако е реабилитиран, за престъпление, аналогично на тези по т. 1.1.1, в друга държава членка или трета страна;

3) има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила, освен когато се налага да се защитят особено важни държавни или обществени интереси и/или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година;

4) е налице неравнопоставеност в случаите по чл. 44, ал. 5 от ЗОП;

5) е установено, че:

a) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

b) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6) е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

7) е налице конфликт на интереси, който не може да бъде отстранен.

Основанията по т. 1), 2) и 7) се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

За удостоверяване на липсата на основания за отстраняване по 2.2.1. точка 1 участниците следва да попълнят Единен европейски документ за обществени поръчки (ЕЕДОП) както следва:

· В Част ІІІ, Раздел А участникът следва да предостави информация относно присъди за следните престъпления:

1. Участие в престъпна организация – по чл.321 и 321а от НК; 

2. Корупция – по чл.301 – 307 от НК;

3. Измама – по чл.209 – 213 от НК;

4. Терористични престъпления или престъпления, които са свързани с терористични дейности – по чл.108а, ал.1 от НК;

5. Изпиране на пари или финансиране на тероризъм – по чл.253, 253а, или 253б от НК и по чл.108а, ал.2 от НК;

6. Детски труд и други форми на трафик на хора – по чл.192а или 159а – 159г от НК

· В част ІІІ, Раздел Г участникът следва да предостави информация относно присъди за престъпления по чл.194 – 208, чл.213 – 217, чл.219 – 252 и чл.254а – 260 от НК. Участниците посочват информация за престъпления, аналогични на посочените по 2.2.1. точка 1 при наличие на присъда в друга държава членка или трета страна.
· Информация относно липсата или наличието на на обстоятелства по 2.2.1. точка 3 се попълва в Част ІІІ, Раздел В от ЕЕДОП.

· Информация относно липсата или наличието на на обстоятелства по 2.2.1. точка 4 – 7 се попълва в Част ІІІ, Раздел Б от ЕЕДОП.

· Информация относно липсата или наличието на на обстоятелства по 2.2.1. точка 1 за престъпления по чл.172 и чл.352 – 353е от НК се попълва в Част ІІІ, Раздел В, поле 1 от ЕЕДОП. При отговор „Да“ участникът посочва:

· Дата на влизане в сила на присъдата и фактическото и правното основание за постановяването й;

· Срока на наложеното наказание.

Когато изискванията по 2.2.1. точка 1 и 7 се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата свързани с личното състояние, информацията относно изискванията по 2.2.1. точка 1 и 7 се попълва в отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.


При поискване от страна на Възложителя участниците са длъжни да представят информация относно правно-организационната форма, под която осъществяват дейността си, както и списък на всички задължени лица по смисъла на чл.54, ал.2 от ЗОП, независимо от наименованието на органите, в които участват, или длъжностите, които заема.
2.2.2. Други основания за отстраняване от участие
Съгласно чл. 107 ЗОП освен на основанията по чл. 54 от ЗОП възложителят отстранява от процедурата:

1) Участник, който не отговаря на поставените критерии за подбор или не изпълни друго условие, посочено в обявлението за обществената поръчка или в документацията;

2) Участник, който е представил оферта, която не отговаря на:

· предварително обявените условия на поръчката;

· правила и изисквания, свързани със социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение №10 от ЗОП.

3) Участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 ЗОП;
4) Участник, който след покана от Възложителя и в определения в нея срок не удължи срока на валидност на офертата си;
5) Участници, които са свързани лица.

2.2.3. Специфични основания за отстраняване, свързани с националното законодателство

a) Участникът следва да предостави информация относно присъди за престъпления съгласно ЗОП (чл. 54, ал. 1, т. 1 от ЗОП) Осъждания за престъпления по чл. 194 — 208 /престъпления против собствеността/, чл. 21За -217 /изнудване, вещно укриветелство, злоупотреба на доверие/, чл. 219-252/престъпления против стопанството/ и чл. 254а - 260 НК /престъпления против данъчната, финансовата и осигурителна система/. Посочва се информация и за престъпления, аналогични на описаните, когато лицата са осъдени в друга държава членка или трета страна.

Участниците посочват информация за престъпления, аналогични на посочените по 2.2.1. точка 1 при наличие на присъда в друга държава членка или трета страна. 
За удостоверяване на това обстоятелство участникът следва да попълни част III, Раздел „Г“ от ЕЕДОП.
b) Възложителят отстранява от процедурата участник, за когото са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици. 
Участниците трябва да декларират в ЕЕДОП дали дружеството – участник е регистрирано в юрисдикция с преференциален данъчен режим. В случай че, дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.

За удостоверяване на това обстоятелство участникът следва да попълни част III, Раздел „Г“ от ЕЕДОП.
Забележка: 

Съгласно чл.4 от ЗИФОДРЮПДРКЛТДС, член 3 и чл. 3а от същия закон не се прилага, когато: 

1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;

 2.  дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;

 3.  дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;

 4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения; 

5.  дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 - за дейностите, за които се прилага споразумението; 

6.  дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 - за дейностите, за които се прилага решението;

7.  дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;

 8.  дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;

c) Възложителят отстранява от процедурата участници, които са свързани лица. 
За удостоверяване на това обстоятелство участникът следва да попълни част III, Раздел „Г“ от ЕЕДОП.
d) Възложителят отстранява от процедурата участник, за когото са налице обстоятелствата по чл. 4, ал. 7, във връзка с чл. 6, ал. 2 от Закона за мерките срещу изпирането на пари. 
За удостоверяване на това обстоятелство участникът следва да попълни част III, Раздел „Г“ от ЕЕДОП.

2.2.4. Когато за участник е налице някое от основанията по чл. 54, ал. 1 от ЗОП преди подаване на офертата той има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване, съгласно чл. 56 от ЗОП. 
Като доказателства за надеждността на участника се представят следните документи: 

1) по отношение на обстоятелството по чл. 56, ал. 1, т. 1 и 2 от ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;  

2) по отношение на обстоятелството по чл. 56, ал. 1, т. 3 от ЗОП - документ от съответния компетентен орган за потвърждение на описаните обстоятелства. На основание чл. 57 от ЗОП, участник, за когото са налице основанията за отстраняване по чл. 54, ал. 1 от ЗОП, възникнали преди и по време на процедурата ще бъде отстранен от участие в настоящата процедура.

2.3. КРИТЕРИИ ЗА ПОДБОР на участниците. С посочените по-долу критерии за подбор Възложителят е определил минималните изисквания за допустимост по отношение на участниците в процедурата с цел установяване на възможността им за изпълнение на поръчката. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Участниците следва да отговарят на следните минимални изисквания: 

2.3.1.  Икономически и финансови изисквания, както и документи, с които те се доказват. Възложителят не определя минимални икономически и финансови изисквания към участниците. 

2.3.2. Изискване относно годността (правоспособността) за упражняване на професионална дейност.
2.3.2.1. Участникът трябва да притежава лиценз, издаден от КЕВР за „Търговия с електрическа енергия“, съгласно чл. 39, ал. 1, т. 5 от Закона за енергетиката (ЗЕ) и/или за „Производство на електрическа енергия”, съгласно чл. 39, ал. 1, т. 1 от Закона за енергетиката (ЗЕ), включващ права и задължения, свързани с дейността „координатор на балансираща група“, съгласно чл. 39, ал. 5 от ЗЕ.

В случай че участникът участва като обединение/консорциум, което не е юридическо лице, минималното изискване за притежаване на лиценз, издаден от КЕВР, съгласно чл. 39, ал. 1, т. 1 и/или т. 5 от Закона за енергетиката (ЗЕ), се отнася за всеки член от обединението/консорциума, който ще извършва дейностите по доставка на електрическа енергия и „координатор на балансираща група“.

2.3.2.2. Участникът следва да притежава регистрация в „Регистър на координаторите на стандартни балансиращи групи“ на „Електроенергиен системен оператор” ЕАД, като посочи EIC код и със статус „активен“.
В случай че участникът участва като обединение/консорциум, което не е юридическо лице, минималното изискване за регистрация в Регистъра на координаторите на стандартни балансиращи групи на ЕСО ЕАД, се отнася за този член на обединението, който ще извършва дейностите по доставка на електрическа енергия и „координатор на балансираща група“.

Изискваната от възложителя информация по т.2.3.2 се посочва от участника в ЕЕДОП, Част IV Критерии за подбор, А: Годност,  т. 1.  – посочва се органа, издал съответния документ, обхват, дата на издаване, срок на валидност и посочване на националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информацията. В случай че документът е свободно достъпен и виден от публичен регистър, участникът в същото поле може да посочи и данни за съответния интернет адрес.
2.3.3. Участникът следва да посочи регистрацията си в търговски регистър на държавата, в която е установен в ЕЕДОП, Част IV, Критерии за подбор, А: Годност,  т. 1*.

*Съгласно Приложение XI към Директива 2014/24/ЕС, за Република България регистърът е „Търговски регистър“.  


Участниците доказват декларираните обстоятелства при условията на чл. 67, ал. 5 и ал. 6 ЗОП, като представят копия на притежаваните от тях документи освен в случаите, когато информацията е видна от публичен регистър, посочен при попълване на ЕЕДОП.

Документи за доказване на изискванията за правоспособност за упражняване на професионална дейност, подлежащи на представяне преди сключване на договора (или в случаите по чл. 67, ал. 5 от ЗОП), от избрания за изпълнител участник:

· Копие на валиден лиценз, издаден от КЕВР, съгласно чл. 39 от Закона за енергетиката (ЗЕ), включващ права и задължения, свързани с дейността „координатор на балансираща група“, съгласно чл. 39, ал. 5 от ЗЕ. 

· Декларация, в свободен текст, с която участникът да декларира, че е регистриран в „Регистър на координаторите на стандартни балансиращи групи“ на „Електроенергиен системен оператор” ЕАД, с посочване на EIC код. 

2.3.4. Технически и професионални способности, както и документи, с които те се доказват. Минимални изисквания: 

2.3.4.1. Участникът следва да е изпълнил дейности с предмет и обем, идентични или сходни с тези на поръчката за последните 3 години, считано от датата на подаване на офертата, в зависимост от датата, на която е учреден или е започнал дейността си. В случаите, когато оферентът е обединение, това изискване се отнася общо за обединението. 

Под „дейности с предмет и обем, сходни с тези на настоящата обществена поръчка“ следва да се разбира изпълнението на доставки на електрическа енергия, за мрежи средно или ниско напрежение при свободно договорени цени, с които са доставени не по-малко от 1342 MWh електрическа енергия.

Участникът следва да предостави информация в Част IV, Раздел „В“, точка 1б от ЕЕДОП за дейностите с предмет и обем, идентични или сходни с тези на поръчката, с посочване на стойностите MWh, датите и получателите, изпълнени през последните три години, считано от датата на подаване на офертата.

* Декларираните обстоятелства ще се доказват с документите по чл. 64, ал. 1, т. 2 от ЗОП (списък с доказателства за извършени доставки), които участникът, определен за изпълнител, предоставя преди сключването на договора за обществена поръчка.
2.3.4.2. Участникът следва да има сключен рамков договор по смисъла на ПТЕЕ със съответния мрежови оператор, действащ към момента на подаване на офертата. На етап подаване на офертата това обстоятелство се декларира в Техническото предложение, а документ ще бъде изискан от възложителя преди подписването на договора.

* Участникът може да докаже съответствието си с изискванията за технически възможности и професионални компетентности с капацитета на едно или повече трети лица, независимо от правната връзка между тях. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица, като представи документи за поетите от третите лица задължения.

 ** Третите лица, чийто капацитет ще ползва участника и подизпълнителите, трябва да отговарят на съответните критерий за подбор и за тях да не са налице основанията за отстраняване от процедурата. 

*** В случай, че участникът е обединение на физически и/или юридически лица, той може да докаже изпълнението на критериите за подбор с капацитета на трети лица при горепосочените условия.

**** При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

ВАЖНО: Участник, който не отговаря на поставените изисквания или не е в състояние да представи необходимите документи, доказващи изпълнението на изискванията и след срока даден от комисията за провеждане на процедурата за обществената поръчка ще бъде отстранен от участие в настоящата обществена поръчка.

3. ПРОВЕЖДАНЕ НА ПРОЦЕДУРАТА. ДОКУМЕНТАЦИЯ ЗА ОБЩЕСТВЕНА ПОРЪЧКА И РАЗЯСНЕНИЯ ПО НЕЯ. 

3.1. Офертите за участие се изготвят на български език. До изтичане на срока за подаване на офертите, всеки участник  може да промени, допълни или да оттегли офертата си. Всеки участник в процедурата има право да представи само една оферта. Лице, което участва в обединението или е дало съгласие и фигурира като подизпълнител в офертата на друг участник, не може да представя самостоятелна оферта. В процедурата за възлагане на обществена поръчка едно физическо или юридическо лице може да участва само в едно обединение. Участниците трябва да се запознаят с всички указания и условия за участие, дадени в обявлението и документацията за обществена поръчка. При изготвяне на офертата всеки участник трябва да се придържа точно към условията, обявени от Възложителя.  

Възложителят предоставя неограничен, пълен, безплатен и пряк достъп до документацията за обществена поръчка на интернет адрес: http://krumovgrad.bg/aktualno/profil-na-kumuvacha/publichni-sastezaniya.html раздел „Профил на купувача”, електронното досие на поръчката.

3.2. При писмено искане за разяснения по условията на обществената поръчка, направено до 5 дни, преди изтичането на срока за получаване на оферти, възложителят е длъжен да публикува в профила на купувача писмени разяснения. Разясненията се публикуват на профила на купувача в срок до 3 дни от получаване на искането.

Разяснения по искания, постъпили след срока по чл. 180, ал. 1 от ЗОП, няма да бъдат публикувани на Профила на купувача.
3.3. Условия и ред за промяна в Обявлението и/или Документацията за участие в процедурата (изменение на условията). 
3.3.1. Възложителят може по собствена инициатива или по искане на заинтересовано лице, еднократно да направи промени в Обявлението, с което се оповестява откриването на процедурата и/или в Документацията за обществената поръчка, направено в срок до три дни от публикуване на обявлението в РОП, с което се оповестява откриването на обществената поръчка. 
3.3.2. Обявлението за изменение или допълнителна информация и решението, с което то се одобрява, се изпращат за публикуване в срок до 7 дни от публикуването в РОП на обявлението с което се оповестява откриването на обществената поръчка.
3.3.3. Когато се удължава срокът за подаване на оферти, се взема предвид времето, необходимо за отразяване на разясненията или промените при подготовка на офертите.
3.3.4. Възложителят ще удължи сроковете за получаване на оферти и когато с Обявлението за промяна са внесени съществени изменения в условията по обявената поръчка, които налагат промяна в офертите на Участниците. В този случай, удължаването на срока ще бъде съобразено с времето, необходимо на лицата да се запознаят и да отразят промените при изготвяне на офертите си. 
3.3.5. В случаите на промени, направени с Обявлението за изменение или допълнителна информация, Възложителят няма да въвежда условия, които биха променили кръга на заинтересованите лица.
Важно !!! С публикуването на Обявлението за изменение или допълнителна информация се смята, че всички заинтересовани лица са уведомени.

3.4. Оферта. Подготовка на офертата Подаване на оферта на хартиен носител. Описание на офертата.
Съгласно чл. 47, ал. 1 от ППЗОП документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Съгласно чл. 47, ал. 2 от ППЗОП документите се представят в запечатана непрозрачна опаковка, върху която се посочват:

3.4.1. наименованието на участника, включително участниците в обединението, когато е приложимо;
3.4.2. адрес за кореспонденция, телефон и по възможност - факс и електронен адрес;
3.4.3. наименованието на поръчката.


Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение на участника. 

3.5. Документи по чл. 39, ал. 2 и ал. 3, т. 1 от  ППЗОП. Офертата включва:
3.5.1. Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;
3.5.2. при участник-обединение – копие от документ, от който да е видно правното основание за създаване на обединението, когато е приложимо;
3.5.3. документи за доказване на предприетите мерки за надеждност, когато е приложимо;
3.5.4. Техническо предложение, съдържащо:

a) документ за упълномощаване, когато лицето, което подава офертата, не е законният представител на участника;

b) предложение за изпълнение на поръчката в съответствие с техническите спецификации и изискванията на възложителя. 
c) декларация за съгласие с клаузите на приложения проект на договор;

d) декларация за срока на валидност на офертата;

e) Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд;

f) Декларация, че към момента на подаване на офертата разполага с изградена система за мониторинг на измервателна точка, достъпна за Възложителя – online

g) Прилага се документ от ЕСО ЕАД, удостоверяващ броя на членовете в стандартната балансираща група на участника към дата датата на подаване на офертата. Ако участникът е обединение, се представя от един или повече от участниците в обединението.

h) декларация по чл. 102, ал. 1 от ЗОП за конфиденциалност (при необходимост);

i) друга информация и/или документи, изискани от възложителя, когато това се налага от предмета на поръчката;

*Забележка! Декларациите посочени по-горе в т. 3.5.4. „Техническо предложение“ от т. „с“ до т. „е“, са инкорпорирани в текста на техническото предложение, а Декларация по чл. 102, ал. 1 от ЗОП (за конфиденциалност) , която се прилага само при необходимост; Декларация, че участникът има възможност да достави цялото прогнозно количество електрическа енергия в срок и  – която участникът попълва в свободен текст и представя оригинал
Конфиденциалност.Съгласно чл. 102, ал. 1 от ЗОП участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

Участниците не могат да се позовават на конфиденциалност по отношение на предложенията от офертите им, които подлежат на оценка. 

В Предложението си за изпълнение на поръчката, участникът декларира съгласие за спазване на определения от възложителя Срок за изпълнение на поръчката, както следва: 

Срокът за изпълнение на договора е за период от 12 (дванадесет) месеца и влиза в сила от датата на регистрация на първия график за доставка.  Графикът следва да се регистрира в първия месец, в който законно може да се извършва регистрация на график, след излизането на свободния пазар, съгласно Правилата за търговия с електрическа енергия. 

В Предложението си за изпълнение на поръчката, участникът посочва броя на членовете в балансиращата група, в която възложителят ще бъде включен към датата на подаване на офертата.  

Участник, който не представи Предложение за изпълнение на поръчката или представеното от него предложение не отговаря на изискванията на Възложителя ще бъде отстранен от участие в процедурата за възлагане на обществената поръчка.  

3.6. Ценово предложение. Ценово предложение, съдържащо предложението на участника относно цената за придобиване, и предложенията по други показатели с парично изражение. Ценовото предложение се поставя в отделен запечатан плик с надпис „Предлагани ценови параметри”. 

3.6.1. Цената следва да бъде представена в български лева за един мегаватчас без ДДС с точност до втория знак след десетичната запетая.
3.6.2. Извън плика с надпис „Предлаган ценови параметри” не трябва да е посочена никаква информация относно цената, предложена от участника.
3.6.3. Участници, които по какъвто и да е начин са включили някъде в офертата си извън плика „Предлаган ценови параметри” елементи, свързани с предлаганата цена (или части от нея), ще бъдат отстранени от участие в процедурата.
3.6.4. Ценовото предложение трябва да включва всички разходи на участника за изпълнение на поръчката.
3.6.5. Отговорност за евентуално допуснати грешки, включително аритметични или пропуски в изчисленията на предложената цена носи единствено участникът в процедурата.
3.6.6. Ценовото предложение на участник, чиято оферта не отговаря на изискванията на възложителя, не се отваря.
3.6.7. Данните в ценовото предложение се отпечатват или попълват с неизтриваемо мастило и се подписват от лице или лица, надлежно упълномощени за това от името на участника. 
3.6.8. Ценовото предложение на участниците не може да надхвърля посочената максимална обща стойност на поръчката, както като цяло, така и за единична цена за един  MWh нетна активна електрическа енергия.
3.6.9. Оферти, надвишаващи посочената обща стойност на обществената поръчка, както като цяло, така и за единична цена за един MWh нетна активна електрическа енергия, ще бъдат отстранени от участие и няма да бъдат допуснати до оценка. 
Участник няма да бъде допуснат участие в настоящата обществена поръчка и съответно ще бъде отстранен от участие, ако в офертата си е поставил условия и изисквания, които не отговарят на обявените в документацията или е представил повече от една оферта, или е представил оферта с варианти, или е представил самостоятелна оферта, въпреки че в оферта на друг участник е посочен като подизпълнител или участва в обединение или е свързано лице с друг участник.

Всички документи, които не са представени в оригинал и за които не се изисква нотариална заверка, трябва да са: заверени (когато са копия) с гриф „Вярно с оригинала”, подпис и мокър печат (ако има такъв). Всички документи, свързани с предложението, трябва да бъдат на български език или в превод на български език. Ако в предложението са включени документи, референции или сертификати на чужд език, същите трябва да са придружени от официален превод на български език. 

3.7.  Запечатване:

 Запечатаната непрозрачна опаковка с документите, свързани с участието в процедурата следва да съдържа:

1) Документите от т. 3.5. „Документи по чл. 39, ал. 2 и ал. 3, т. 1 от  ППЗОП“;

2) Отделен непрозрачен запечатан плик с надпис „Предлагани ценови параметри” – т. 3.6., съдържащ Ценовото предложение.

Документите от т. 3.5 и отделният непрозрачен запечатан плик с надпис „Предлагани ценови параметри”- т. 3.6. се представят в обща непрозрачна опаковка, върху която се изписва:

	Наименование на участника 

Участниците в обединението (когато е приложимо)

Адрес за кореспонденция 

Телефон 

Факс

Електронен адрес 

ОФЕРТА

за участие в обществена поръчка, публично състезание, с предмет:

„Избор на доставчик на активна нетна електрическа енергия и координатор на балансираща група за ниско напрежение за нуждите на община Крумовград”
                Получател:

                                                               Община Крумовград
                                                               гр. Крумовград, обл. Кърджали, 

                                                               пл. ,,България“ № 5


3.8. Подаване на оферти  

3.8.1.  Място и срок за подаване на оферти 

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка на адреса на Община Крумовград, а именно:  гр. Крумовград, обл. Кърджали, пл. „България“ № 5, деловодство.
Оферти се приемат  до датата и часа, посочени в раздел IV.2.2. на обявлението за поръчка (местно време).   

До изтичане на срока за подаване на офертите, всеки участник може да промени, допълни или да оттегли офертата си. 

Оттеглянето на офертата прекратява по-нататъшното участие на участника в процедурата.

 Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта (с входящ номер)” - За участие в публично състезание по ЗОП с предмет: „Доставка на електрическа енергия и координатор на балансираща група за нуждите на Община Крумовград”.

3.8.2. Възможност за удължаване на срока за подаване на оферти 

Срокът за подаване на оферти може да се удължава, съгласно чл. 100 от ЗОП.

3.8.3.  Приемане на оферти/ връщане на оферти 

За получените оферти при възложителя се води регистър с реквизити по чл. 48 от ППЗОП, в който се отбелязват:

1) подател на офертата за участие;

2) номер, дата и час на получаване; 

3) причините за връщане на офертата за участие (когато е приложимо).

При приемане на офертата, тя се регистрира, като на подателя се издава документ с поредният номер, датата и часът на получаването; същата информация се нанася и върху опаковката на офертата. В регистъра се вписват всички получени оферти.

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отбелязват в регистъра.

Когато към момента на изтичане на крайния срок за получаване на оферти за участие пред Деловодството на възложителя, все още има чакащи лица, те се включват в списък, който се подписва от представител на възложителя и от присъстващите лица. Офертите за участие на лицата от списъка се завеждат в регистъра.

Не се допуска приемане на оферти за участие от лица, които не са включени в списъка. 

Получените оферти за участие се предават на председателя на назначената от възложителя комисия, за което се съставя протокол с данните от регистъра. Протоколът се подписва от предаващото лице и от председателя на комисията.

3.8.4. Промени, оттегляне на оферти. До изтичане на срока за получаване на оферти, всеки участник може да промени, допълни или оттегли офертата си.

Оттеглянето на офертата прекратява по-нататъшното участие на участника в процедурата.

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.


3.4. Отваряне на оферти
Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Преди отваряне на офертите упълномощените лица  представят на комисията писмено пълномощно от законния/те представител/и на участника. Копие от пълномощното остава към досието на обществената поръчка.

4. ОЦЕНКА НА ОФЕРТИТЕ И ИЗБОР НА ИЗПЪЛНИТЕЛ

4.1. Публични заседания  на комисията

Първо публично заседание - Мястото и датата на отварянето на офертите са съгласно посочените в раздел IV.2.7) „Условия за отваряне на офертите” от Обявлението за обществена поръчка. Заседанието по отваряне на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.

Второ публично заседание – Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване. Комисията обявява резултатите от оценяването на офертите по другите показатели, отваря ценовите предложения и ги оповестява.

4.2.  Разглеждане на офертите за участие
4.2.1. Извършването на подбор на участниците, разглеждането и оценката на офертите се осъществява от назначена от Възложителя комисия.

4.2.2. При провеждане на процедурата първо се провежда предварителен подбор, след което се разглеждат офертите на участниците.

4.2.3. Комисията спазва регламентирания ред за работа в чл. 104, ал. 1, ал. 4-6 от ЗОП,  чл. 53 - чл. 60 от ППЗОП и другите разпоредби на ЗОП и ППЗОП. 
4.2.4. Обществената поръчка се възлага въз основа на икономически най-изгодната оферта, определена по критерий за възлагане най-ниска цена.
4.2.5. За обявяването на резултатите от работата на комисията, основанията за прекратяване на процедурата, процедурата за обжалване, сключването на договор, комуникацията между възложителя и участниците и за всички други неуредени въпроси се прилагат разпоредбите на ЗОП и ППЗОП.
4.3. Критерий за възлагане на поръчката.
4.3.1. Критерий за възлагане на обществената поръчка на основание чл. 70, ал.2, т.1 от ЗОП е икономически най-изгодната оферта въз основа на критерий най - ниска предложена цена за 1 (един) MWh нетна активна електрическа енергия за ниско напрежение без ДДС. Посочената цена в Ценовото предложение на участника следва да е с точност до 2-я (втория) знак след десетичната запетая.
4.3.2. Възложителят не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Ценовото предложение на участник, чиято оферта не отговаря на изискванията на възложителя, не се отваря.
4.3.3. Предложената цена включва всички разходи, свързани с администриране и балансиране на доставянето на електрическа енергия и всички други разходи, свързани с изпълнението на поръчката.
4.3.4. Предложената цена не включва цена на регулаторно определените цени за мрежови услуги, задължения към обществото, акциз и ДДС.
4.3.5. Максималната единична цена за доставката на един MWh нетна активна електрическа енергия е 85,00 лв. без ДДС (осемдесет и пет лева), като участниците нямат право да оферират цена над 85,00 лв. без ДДС за един MWh нетна активна електрическа енергия. Участник, оферирал по-висока цена от посочената - 85,00 лв. без ДДС за един MWh нетна активна електрическа енергия, ще бъде отстранен от участие в процедурата.
4.3.6. На първо място се класира участникът, предложил най-ниска цена. Останалите оферти заемат места в класирането по низходящ ред. 
4.3.7. Съгласно чл. 72, ал. 1 от ЗОП, когато предложение в офертата на участник, свързано с цена, която подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.
3. Сключване на договор. Гаранции за изпълнение.

3.1. Сключване на договор След влизане на решението за определяне на 
изпълнител, Възложителят отправя покана до участника, определен за изпълнител, за уговаряне на датата за сключване на договора.

 Преди сключване на договора, Възложителя изисква от участника, определен за изпълнител да:

3.1.1. изпълни задължението си по чл.67, ал.6 от ЗОП като представи актуални документи, удостоверяващи липсата на основанията за отстраняване от процедурата, както и съответствието с поставените критерии за подбор, както следва:

За доказване на липсата на основания за отстраняване участникът, избран за изпълнител, представя в оригинал или заверен препис:

a) за обстоятелствата по чл. 54, ал. 1, т. 1 от ЗОП – свидетелство за съдимост;

b) за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;

c) за обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция "Главна инспекция по труда";

d) за обстоятелствата по чл. 55, ал. 1, т. 1 от ЗОП – удостоверение, издадено от Агенцията по вписванията.

Когато в удостоверението за обстоятелството по чл. 54, ал. 1, т. 6 от ЗОП се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.

Когато участникът, избран за изпълнител, е чуждестранно лице, той представя съответния документ за доказване на липсата на основания за отстраняване, издаден от компетентен орган, съгласно законодателството на държавата, в която участникът е установен. В тези случаи, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

 В случай, че участникът избран за изпълнител е Обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено. 

e) заверено копие на лиценз, издаден от КЕВР за „Търговия с електрическа енергия“, съгласно чл. 39, ал. 1, т. 5 от Закона за енергетиката (ЗЕ) и/или за „Производство на електрическа енергия”, съгласно чл. 39, ал. 1, т. 1 от Закона за енергетиката (ЗЕ), включващ права и задължения, свързани с дейността „координатор на балансираща група“, съгласно чл. 39, ал. 5 от ЗЕ.
f) декларация, в свободен текст, че има сключен рамков договор с „ЕВН – България Електроразпределение“ ЕАД по чл.11, т. 13 и във връзка с чл.23 от ПТЕЕ, в качеството му на оператор на разпределителната мрежа;

g) декларация, в свободен текст, с която декларира че е регистриран в „Регистър на координаторите на стандартни балансиращи групи“ на „Електроенергиен системен оператор” ЕАД, с посочване на EIC код.

h) представи определената гаранция за изпълнение на договора
Документите се представят и за подизпълнителите и третите лица, ако има такива.

3.1.2. Гаранция за изпълнение на договора за обществена поръчка. Условия и размер на гаранцията за изпълнение на договора. Възложителят определя размера на гаранцията за изпълнение на договора в размер на 3% (три процента) от прогнозната обща стойност на договора без включен ДДС.
Гаранцията за изпълнение може да се представи в една от следните форми:

· парична сума;

· банкова гаранция;

· застраховка, която обезпечава изпълнението чрез покритие на отговорността на Изпълнителя.

Определеният Изпълнител избира свободно формата на гаранцията за изпълнение на договора за обществена поръчка.

Когато кандидатът или участникът избере да внесе гаранцията за участие под формата на парична сума, по банков път, трябва да бъде внесена по следната сметка на Възложителя:

Банка: „Банка ДСК” ЕАД клон Крумовград, 

IВАN: BG79STSA93003303687912
В1С: STSABGSF
При представяне на гаранцията в платежното нареждане или в банковата гаранция изрично се посочва процедурата, за която се представя гаранцията.

a) Когато участникът определен за изпълнител, избере гаранцията да бъде представена под формата на банкова гаранция, в нея следва изрично да е посочено, че тя е:

 - безусловна и неотменима;

 - в полза на Община Крумовград         

 - със срок на валидност – с 30 (тридесет) дни по-дълъг от срока на договора.
- за настоящата обществена поръчка.

b) Когато участникът, определен за изпълнител избере да представи гаранция за изпълнение под формата на Застраховка, която обезпечава изпълнението чрез покритие на отговорността на изпълнителя, то застраховката следва да отговаря на следните изисквания:

- застрахователната сума по застраховката следва да бъде равна на 3% (три процента) от прогнозната стойност на договора без ДДС, формирана на база предложената от участника, класиран на първо място, единична цена за MWh нетна активна електрическа енергия и прогнозното количество електрическа енергия за 12 месеца; 

- застраховката трябва да бъде сключена за конкретния договор и в полза на Община Крумовград;

- застрахователната премия трябва да е платима еднократно, със срок на валидност най-малко 30 дни след срока на изпълнение на договора;

3.2. Задържане и освобождаване на гаранцията за изпълнение.

3.2.1. Условията, при които гаранцията за изпълнение се задържа или освобождава се уреждат с договора за възлагане на обществената поръчка между Възложителя и Изпълнителя.

3.2.2. Договорът за възлагане на обществената поръчка не се сключва преди спечелилият участник да представи гаранция за изпълнение. 

3.2.3. Възложителят освобождава гаранцията за изпълнение без да дължи лихви за периода, през който средствата законно са престояли при него.

3.2.4. Условията и сроковете за задържане или усвояване на гаранцията за изпълнение се посочени в проекта на договор по настоящата обществена поръчка.
3.2.5. Възложителят не сключва договор, когато участникът класиран на първо място: 
a) откаже да сключи договор;

b) не изпълни някое от условията по т.3.1.1. или

c) не докаже, че не са налице основания за отстраняване от процедурата.

3.2.6. В случаите по т.3.2.5. Възложителят прекратява процедурата или изменя влязлото в сила решение в частта за определяне на изпълнител и с мотивирано решение определя втория класиран участник, ако има такъв, за изпълнител.

3.2.7. Договорът трябва да съответства на проекта на договор приложен в документацията, допълнен с всички предложения от офертата на участника, въз основа на които последният е определен за изпълнител на поръчката.

3.3. Срокове за сключване на договора.

3.3.1. Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

3.3.2. Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител при условията на чл. 112, ал. 7 от ЗОП. 

3.3.3. Всички документи, подавани във връзка с настоящата процедура, следва да са в срока на тяхната валидност, когато такава изрично е предвидена в нормативен акт или е изискване на възложителя.

За неуредените в настоящите указания въпроси се прилагат разпоредбите на ЗОП и ППЗОП.

При противоречие в записите на отделните документи валидни са записите в документа с по-висок приоритет, като приоритетите на документите са в следната последователност:

а/ Решение за откриване на процедурата;

б/ Обявление за обществена поръчка; 

в/ Технически спецификации; 

г/ Указания за подготовката на оферта; 

д/ Проект на договор за изпълнение на поръчката; 

е/ Образци на документи. 

Документът с най-висок приоритет е посочен на първо място.

